ขออนุญาตเกริ่นนำนิดนึงค่ะ ปกติแล้วเป็นคนที่ไม่ทานเนื้อหมายถึงเนื้อสัตว์ ใหญ่ค่ะ ทานแต่เนื้อหมูปลา ไก่ แล้วก็ไม่ชอบอาหารประเภทปิ้งย่างเพราะรู้สึกว่ามันร้อน แล้วต้องทรมานในการรอ ให้มันสุก กว่าจะได้ทาน แต่...เดี๋ยวก่อน (แอบเสียงสูงนิส) 55???? พอได้มาลองที่ร้านนี้เปลี่ยนความรู้สึกไปเลยจากที่จะมาทานเพื่อเขียนรีวิว กลับกลายเป็นอยากจะมากินซ้ำๆอีก 
เพราะอะไรน่ะหรอ? ก็เพราะความอร่อยและความใส่ใจในบริการของร้านที่มีต่อลูกค้า น้ำจิ้มอันแซ่บนวมมากกกก ย้ำนะคะว่าอร่อยมากจริงๆช่วยขีดเส้นใต้อีกทีค่ะ ทั้งน้ำจิ้มซีฟู้ดและน้ำจิ้มเนื้อที่มีสูตรเฉพาะร้านด้วยค่ะ 

สนนราคาต่อหัวประมาณ 300 กว่าบาทไม่เกิน 400 ค่ะแต่คุณจะได้อาหารทุกอย่างครบไม่ว่าจะเป็นกุ้งแม่น้ำ เนื้อปลาแซลมอน แบล็คแซลม่อน เนื้อหมูคุโรบูตะ ที่พูดมาทั้งหมดนี่ของโปรดตัวเองเลย อิอิ มีเครื่องดื่มน้ำสมุนไพรให้เลือกหลายเมนู มีของทานเล่นเครื่องเคียงต่างๆ และตบท้ายด้วยผลไม้ตามฤดูกาล คุ้มป่ะล่ะ?

เส้นทางมาร้านสะดวกสบายเพราะอยู่ข้างๆ กับเซเว่น-อีเลฟเว่นในซอยข้างห้างแหลมทอง บางแสนเลยจ้า ข้อเสียนิดเดียวจริงๆ คือที่จอดรถน้อยไปนิดเดดด ต้องอาศัยจอดข้างทางเอานะจ๊ะ

ปอลิง. พี่มิใช่หน้าม้าไม่ได้มีส่วนได้ส่วนเสียกับร้านเลยนะจ๊ะ ถึงหน้าพี่จะคล้ายม้าขึ้นทุกวันแล้วก็ตาม คริๆ